Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA president Trump:
Iisrael peab tema rahuplaanis kõrgemat hinda maksma
vastutasuks otsuse eest tunnustada Jeruusalemm juudiriigi pealinnaks
ja USA saatkond sinna kolida.
Kõrge Iraani vaimulik hoiatas USAd, et kui see peaks Iraani ründama,
võetakse regioonis sihikule USA liitlased, sh Iisrael.
Saksa välisminister Maas õhutas EL-i jõude ühendama
ja arendama sõltumatuid Euroopa maksusüsteeme,
mis oleks lahus USAst,
et edukalt säilitada 2015. a tuumalepingut Iraaniga.
USA president Donald Trump teatas,
et Iisrael peab tema rahuplaanis kõrgemat hinda maksma
vastutasuks otsuse eest tunnustada Jeruusalemm juudiriigi pealinnaks
ja USA saatkond sinna kolida.
Kampaaniamiitingul Charlestonis, Lääne-Virginias, rõhutas Trump,
et Jeruusalemma oleks tulnud juba ammu tunnustada,
kuna see aitab olulise osana
realiseerida rahu Iisraeli ja palestiinlaste vahel.
Kiitsin selle heaks. Seda oleks tulnud teha aastaid tagasi.
Ja kui kunagi rahu tuleb, pidage meeles, et ütlesin seda.
See oli palestiinlaste jaoks hea, sest eemaldasime selle kõnelustelaualt.
Rahukõnelustel ei saadud kunagi üle Jeruusalemma pealinnaks saamisest
ja nii soovitasin selle päevakorrast eemaldada.
Kõnelustel peab Iisrael suure asja eest kõrgemat hinda maksma.
Nad ei saanud sellest kunagi üle ega ümber.
Vastuseks palestiinlaste juhtkonna süüdistustele erapoolikuse
ja Iisraeli narratiivi soosimise suhtes,
märkis Trump, et palestiinlased saavad midagi väga head,
sest nüüd olevat nende kord.
Nad ei saanud kunagi üle Jeruusalemma pealinna teemast.
Nüüd on see päevakorrast maas ja pole millegi üle vaielda.
Aga nad saavad midagi head. Sest nüüd on nende kord.
Vaatame, mis saab.
Olen alati kuulnud, et rahu Iisraeli ja palestiinlaste vahel
on kõige raskem tehing. Aga vaatame, mis saab.
Jeruusalemmas rõhutas USA julgeolekunõunik John Bolton,
et Trumpi valitsus ei aruta võimalikku tunnustust
Iisraeli suveräänsusnõudele Golani suhtes.
Iisraelis ametivisiidil viibiv Bolton rõhutas,
et kuigi USA mõistab Iisraeli väidet Golani annekteerimise kohta,
siis hetkel on USA positsioon endine.
Avaldus vaidlusaluse Golani suhtes kõlas pärast seda, kui USA pidi
Iisraeli tippametniku sõnul lähikuudel tunnustusest teatama.
Iisraeli põhjaosas asuv Golan haarati Süürialt
pärast Iisraeli otsustavat võitu 1967. a Kuue päeva sõjas.
Kui mõisteti mägise ala strateegilist tähtsust,
otsustas Jeruusalemm selle 1981. a annekteerida.
Rahvusvaheline üldsus pole aga käiku toetanud.
USA riikliku julgeoleku nõunik rõhutas,
et Washington peab Iisraeli rünnakuid Iraani rajatistele
ja kaasaegsetele rakettidele enesekaitseks.
Iraanil on strateegiline plaan
rajada Iraanist kontrollikaar Iraagi šiiitlike alade kaudu Süüriasse
ja luua ühendus Hezbollah'ga Liibanonis.
Ja me ei taha seda. Nii et töötame selle kallal.
Iga kord kui Iraan tõi Süüriasse rakette või teisi ähvardavaid relvi,
Iisrael ründas neid objekte.
Arvan, et see on Iisraeli seaduslik enesekaitseakt.
Iraani ja selle pahatahtliku tegevuse kohta Lähis-Idas ütles volinik Bolton,
et USA ei taotle aktiivselt režiimivahetust,
kuid nõuab pigem muutust poliitikas.
Lisaks kinnitas ta, et Iraani-vastased rahvusvahelised sanktsioonid
avaldavad juba mõju Teherani võimele regiooni terrorirühmitusi rahastada.
Selgituseks - režiimivahetus Iraanis ei ole USA poliitika,
kuid tahame olulist muutust režiimi käitumises.
Režiimi käsutuses olevate vahendite vähendamise mõju
ilmneb juba mingil määral
piirangutes Qudsi vägele Süürias ja Iraagis
ning ehk ka Iraani abis houthidele Jeemenis.
Ja see on väga tähtis.
Lisaks sanktsioonidele teeme Iraanile surve avaldamiseks muudki.
Pärast seda kui ajatolla režiim teatas sõjalise jõu tõhustamisest
ja tutvustas uut hävitajat,
keset kasvanud pingeid USA ja regionaalsete rivaalidega
seoses Lähis-Ida konfliktidega, hoiatas kõrge Iraani vaimulik USAd,
et kui see peaks Iraani ründama, rünnatakse USA liitlasi, sh Iisraeli.
Kõnes Teherani Eid al-Adha püha palvusele tulnud moslemitele
rõhutas Ahmad Khatami, et president Trumpi pakkumine
otsesteks kõnelusteks Iraani juhtidega oli vastuvõetamatu.
Ajatolla Khameneid nõustava Iraani Ekspertide nõukogu tippliige
kuulutas lisaks, et USA peab teadma:
"Kui Iraanile vähegi kahju tehakse, ootab USAd häbistamine."
Berliinis õhutas Saksa välisminister H. Maas EL-i jõude ühendama
ja arendama sõltumatuid Euroopa maksesüsteeme,
mis oleks USAst täiesti lahus,
et edukalt säilitada 2015. a tuumalepingut Iraaniga.
Arvamusartiklis Saksa ärilehele Handelsblatt kirjutas Maas:
"On hädavajalik tugevdada Euroopa autonoomiat
USAst sõltumatute maksekanalite, Euroopa Valuutafondi
ja sõltumatu SWIFT-süsteemi loomisega."
Maas lisas, et "iga päev, kui tuumaleping elus on,
on parem kui plahvatusohtlik kriis, mis muidu Lähis-Ida ohustaks."
On oluline märkida, et kuigi globaalne Euroopa SWIFT-süsteem eksisteerib,
sh Belgias baseeruv globaalne SWIFT-maksete võrgustik,
mille kaudu käib enamik maailma piiriülestest ülekannetest,
keelduvad need firmad alates 2012. a
USA sanktsioonide kartuses Iraaniga äri ajamast.
Iisraelis tulid tuhanded moslemid Jeruusalemma Templimäele,
al-Aqsa mošeesse, Eid al-Adha püha palvustele.
Islami järgi tähistab püha piiblilugu,
kus Abraham tahtis Iisakit ohverdada sõnakuulelikkusest Jumalale.
Koraani järgi oli aga altaril Ismael, mitte Iisak.
Nii hävitatakse juutide side selle piiblilooga.
Loo järgi ei lasknud Jumala ingel Aabrahamil oma poega ohverdada
ja saatis talle tapmiseks looma.
Seepärast tapavad moslemid kogu maailmas 4-päevasel pühal
lambaid, kitsi, lehmi ja kaamleid.
Gazas osalesid sajad moslemid Hamasi palvustel.
Rühmituse juht Ismail Haniyeh ütles kõnes,
et nende jätkuvad vägivallateod on Iisraeli vastu efektiivseks osutunud
ning lõpetavad tõenäoliselt Iisraeli ja Egiptuse blokaadid Gazale.
Vennad ja õed! Sel pühal tunnen, et Jumala abiga,
liigub õnnistus meie, meie maa, meie võitlse ja meie rahva poole.
Tunnen, et Jumala armust
on see stabiilsus, vastupanu ja marsid
toonud meid lähemale selle ebaõiglase blokaadi lõpule.
Lisaks kuulutas Haniyeh, et kuigi Gazal on mitmeid väljakutseid,
jätkab Hamas oma lubaduse täitmist - vabastada kõik Palestiina maad.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri